Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 12. melléklet a 96/2011. (X. 17.) VM rendelethez
Paragraph Index: 622

6. A közjóléti és védelmi rendeltetésû erdõkben folytatható erdõgazdálkodás szabályai 6.1. Közjóléti rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra. 6.2. Természetvédelmi rendeltetésû erdõk 6.2.1. A véghasználatok során a 8. pontban, valamint a védett természeti területek természetvédelmi kezeléséért felelõs szerv által megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.2.2. A patak menti égerligetek és puhafás ligeterdõk véghasználatát több ütemben kell végrehajtani. 6.3. Nem védett, Natura 2000 rendeltetésû erdõk 6.3.1. A közösségi jelentõségû, fában fejlõdõ bogárfajok, valamint az odúlakó madárfajok – például közép fakopáncs (Dendrocopos medius), fekete harkály (Dryocopus martius), hamvas küllõ (Picus canus) – életterének biztosítása érdekében a fakitermelések végrehajtása során – különösen a pannon cseres-tölgyes (91M0), a pannon gyertyános-tölgyesek kocsánytalan tölgy (Quercus petraea) és gyertyán (Carpinus betulus) fafajokkal (91G0), szubmontán és montán bükkösök (9130) élõhelytípusba tartozó erdõkben – a 8. pontban, valamint a védett természeti területek természetvédelmi kezeléséért felelõs szerv által megfogalmazott elvárások szerint, hagyásfákat, illetve hagyásfa csoportokat, valamint egyenletes eloszlásban álló és fekvõ holtfát kell visszahagyni a területen. 6.3.2. Az erdõnevelések végrehajtása során a termõhelynek nem megfelelõ, vagy az erdészeti tájidegen elegyfafajokat – különös tekintettel az intenzíven terjedõ fajokat – vissza kell szorítani. Az intenzíven terjedõ fafajok visszaszorítása érdekében szükség esetén vegyszeres ápolás is végezhetõ. 6.3.3. A vízfolyások parti sávjában, a kiemelt közösségi jelentõségû jelölõ élõhelytípusba – enyves éger (Alnus glutinosa) és magas kõris (Fraxinus excelsior) alkotta ligeterdõk (91E0) – tartozó erdõkben a nevelõvágások során az õshonos fûz-, kõris- és éger fafajokat kímélni kell. 6.2.4. Revírfoglalási, szaporodási és utódnevelési idõszakban a védett ragadozó madarak lakott fészke körül 100 m sugarú körben erdõgazdálkodási tevékenység nem végezhetõ. 6.4. Egyéb védelmi rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes